Honey (Bobby Russells sang)

«Honey», også kjent som «Honey (I Miss You)» er en amerikansk sang med melodi og tekst av Bobby Russell. Han produserte den først med forhenværende medlem av The Kingston Trio, Bob Shane. Så ga han sangen til den amerikanske vokalisten Bobby Goldsboro. Den ble utgitt på hans tiende album Honey.

Handling 
Sangens protagonist sørger over sin avdøde kjæreste, begynner med at han ser på et tre i hagen, husker at «it was just a twig» den dagen da de plantet det sammen og reflekterer over deres forhold før han vender til den dagen «the angels came».

Bakgrunn 
En dag i begynnelsen av 1968 satt Bobby Goldsboro i sin leilighet i Nashville, Tennessee, da Larry Henley (falsettsangeren i The Newbeats) gikk inn for å snakke med ham. Larry Henley sa at han nettopp hadde hørt en fin ny sang som Bobby Russell hadde spilt for ham. Bobby Russells kontor på Acuff-Rose lå på den andre siden av gaten fra der Goldsboro bodde. Russell spilte så sangen, «Honey», for Larry Henley og Bobby Goldsboro på gitar. På slutten av sangen sa Henley: «Det var en fin sang. Var den ikke vakker?» eller ord med samme betydning. Goldsboro syntes kun «hvis det er det som gjør deg glad, så okay», men sangen «gjorde ingenting for ham», mintes han senere. Goldsboro gikk så tilbake til sin leilighet, og det var det.

Noen få uker senere var han sammen med sin nye produsent Bob Montgomery (Hans produsent frem til da, Jack Gold, hadde produsert «Little Things», «See the Funny Little Clown»  og flesteparten av hans sanger før 1968). Montgomery og Goldsboro satt og tenkte på nye sanger som han kunne synge. Så, som en ironisk vri på hendelsene, tok Montgomery ham med til Russells kontor igjen, og de tre tenkte sammen. Goldsboro sa: «Hva med den... sangen du spilte for meg forleden dag?» Og Russell sa: «Du mener, «Honey»?». Goldsboro svarte: «Ja, jeg tror det». Så Russell spilte den for Montgomery og Goldsboro med en annen gitar, og den bare «slo dem ned». Goldsboro var henrykt. Han spurte Russell om han kunne synge sangen som en mulighet for en ny hit. Russell fortalte ham imidlertid at Bob Shane fra The Kingston Trio allerede hadde spilt den inn på plate. Den hadde allerede blitt spilt litt på radiostasjonene. Russell fortalte at den lå på Top 20 på platelisten i Texas, hvor Shane var fra. Russel fortalte Goldsboro at han kunne forsøke sangen hvis Shanes plate floppet. Heldigvis skjedde ingenting for Shane. Så spilte Bobby Goldsboro inn sangen. Den ble utgitt på singlen United Artists UA 50283 24. februar 1968. Sangen ble arrangert av Don Tweedy. Produsenter var Bob Montgomery og Bobby Goldsboro. B-siden var «Danny».
 
«Honey» lå som en nummer én-hit i fem uker på Billboard Hot 100-listen i 1968.<ref>Liner notes av Steve Kolanjian fra The Best of Bobby Goldsboro: Honey, utgitt av Capitol Records, tilgjengelig på CD</ref>

 Mottagelse 
The Cincinnati Enquirer rapporterte at sangen jevnlig forekommer på «verste sanger noensinne»-lister, og i april 2006 utnevnte CNNs Todd Leopold den til «The Worst Song of All Time» Ikke dessto mindre, i 1970-årene da radiodisc jockeyen Tony Blackburn gikk igjennom en skilsmisse fra sin hustru Tessa Wright, spilte han regelmessig «Honey» og kommenterte live på luften hvor meget han savnet sin hustru. Den ble parodisert i mockumentarien Smashie and Nicey: The End of an Era.

 Coverversjoner 
Ed Ames (1968)
Lynn Anderson (Big Girls Don't Cry, 1971)
Eddy Arnold (Romantic World of Eddy Arnold, 1968)
Leon Ashley (Mental Journey, 1969)
Sil Austin (Great Sax, 1995)
Percy Faith (Angel of the Morning – Hit Themes for Young Lovers, 1968)
Jack Greene (Love Takes Care of Me, 1969)
David Houston (Already It's Heaven, 1968)
Frankie Laine (Take me back to Laine country, 1969)
John D. Loudermilk (Country Songs Plain and Simply Sung, 1968)
Charlie Louvin (Will You Visit Me on Sunday, 1968)
Dean Martin (Gentle on My mind, 1968)
Roger Miller (A Tender Look at Love, 1968)
Jim Nabors (The Country Side of Jim Nabors, 1994 )
Jimmy C. Newman (Born to Love You, 1968)
Daniel O'Donnell (From David With Love, 2004)
Jimmy «Orion» Ellis (Reborn, 1978)
Gary Puckett & The Union Gap (Young Girl, 1968)
Sandro de América («Querida», «Quiero llenarme de ti», 1968)
Hank Snow (Hits Covered by Snow, 1969)
Markku Suominen (Finskpråklig versjon kalt «Hän», 1968)
Björn Ulvaeus (Svenskspråklig versjon kalt «Raring», 1968)
Lawrence Welk (Upstairs at Larry's: Lawrence Welk Uncorked, 2004)
Roger Whittaker (Feelings, 1994)
Andy Williams (Honey, 1968)
Billy Joe Winghead (Precious Moments with Billy Joe Winghead, 2004)
Tammy Wynette (D-i-v-o-r-c-e, 1968)
Hana Zagorová (Hany'', 1973)

Stig Anderson har skrevet en svensk tekst med tittelen «Raring». Benny Borg, Nilsmen spilte den inn på singlen Triola TN 534 i 1969.

Norske versjoner 
Yngvar Numme og Simon Hagquist har skrevet norske tekster. Nummes versjon bærer tittelen «Da du var min». Hagquists versjon heter «Elskling».

Innspillinger

Listeplasseringer

Referanser 

Sanger fra USA
Sanger fra 1968